**Marat Azamatovitš Husnutdinov** (ven. Марат Азаматович Хуснутдинов; s. 17. heinäkuuta 2002 Moskova, Venäjä) on venäläinen jääkiekkoilija, joka edustaa NHL-seura Minnesota Wilda. Hän on pelipaikaltaan keskushyökkääjä.

Ura
---

### Seuraura

Husnutdinov on Belyje Medvedi Moskovan kasvatti. Hän siirtyi juniorina sittemmin Vitjaz Podolskiin. Kaudella 2017–2018 Husnutdinov oli seuran C-nuorten paras pistemies ja syöttäjä tehoilla 8+34=42. Hän voitti kauden päätteeksi Venäjän C-nuorten sarjan mestaruuden. Kaudeksi 2019–2020 Husnutdinov siirtyi SKA Pietarin organisaatioon. Hän pelasi koko kauden Venäjän nuorten sarja MHL:n SKA-1946:ssa.

Minnesota Wild varasi Husnutdinovin toisella kierroksella 37. pelaajana NHL:n varaustilaisuudessa 2020. Kaudella 2020–2021 hän debytoi SKA Pietarin KHL-joukkueessa. Husnutdinov teki KHL-debyyttinsä 23. syyskuuta 2020 Sibir Novosibirskiä vastaan. Hän sai ottelussa jääaikaa 14.39 minuuttia ja Husnutdinov keräsi teholukeman –1.

### Maajoukkueura

Husnutdinov pelasi alle 20-vuotiaiden MM-kilpailuissa vuonna 2021. Hän pelasi myös alle 18-vuotiaiden MM-kilpailuissa vuonna 2019, jolloin Husnutdinov voitti hopeaa. Hän pelasi myös alle 18-vuotiaiden Hlinka Gretzky Cupissa vuonna 2019, jolloin Husnutdinov toimi Venäjän kapteenina ja johdatti joukkueen kultaan. Hän pelasi samana vuonna myös World Junior A Challengessa, joka päättyi kultaan. Husnutdinov edusti myös Venäjän alle 17-vuotiaiden maajoukkuetta World U-17 Hockey Challengessa vuonna 2018, jolloin hän voitti kultaa sekä Euroopan nuorten olympiafestivaaleilla vuonna 2019.

Venäjän A-maajoukkueessa Husnutdinov on pelannut neljä ottelua tehden yhden maalin. Hän pelasi kolme ensimmäistä A-maaotteluaan vuoden 2020 Karjala-turnauksessa, jonne Venäjä lähetti alle 20-vuotiaiden maajoukkuepelaajista kootun joukkueen. Husnutdinov teki näin ollen A-maajoukkuedebyyttinsä 5. marraskuuta 2020 Helsingin Hartwall Arenalla turnauksen isäntäjoukkue Suomea vastaan. Hänet merkittiin Venäjän ykkössentteriksi laidoilleen Jegor Afanasjev ja Vasili Podkolzin. Husnutdinov teki ottelussa myös ensimmäisen A-maajoukkuemaalinsa.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2018–2019 | Vitjaz Podolsk | Venäjä U18 | 1 | 1 | 2 | 3 | 0 | 7 | 4 | 6 | 10 | 0 | U18 | 7 | 1 | 2 | 3 | 4 |
| 2019–2020 | SKA-1946 | MHL | 44 | 13 | 25 | 38 | 16 | 2 | 0 | 0 | 0 | 2 |
| 2020–2021 | SKA Pietari | KHL |  |  |  |  |  |  |  |  |  |  | JMM | 7 | 2 | 3 | 5 | 2 |
|  | SKA-Neva | VHL |  |  |  |  |  |  |  |  |  |  |
|  | SKA-1946 | MHL |  |  |  |  |  |  |  |  |  |  |
| 1 kausi | yhteensä | MHL | 44 | 13 | 25 | 38 | 16 | 2 | 0 | 0 | 0 | 2 |

Lähteet
-------

* Marat Husnutdinov The Internet Hockey Databasessa (englanniksi)
* Marat Husnutdinov Eurohockey-sivustolla (englanniksi)
* Marat Husnutdinov *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6  Marat Husnutdinov *Elite Prospects*. Everysport Media Group AB.  (englanniksi)
2. ↑  Marat Husnutdinov The Internet Hockey Databasessa (englanniksi)
3. ↑  Elite Prospects - Vityaz Podolsk U16 *eliteprospects.com*. Everysport Media Group. Viitattu 13.1.2021. (englanniksi)
4. ↑  Game summary: SKA - Sibir *khl.ru*.  23.9.2020. KHL. Viitattu 29.12.2020. (englanniksi)
5. ↑  Game Summaries *hockeycanada.ca*.  15.12.2019. Hockey Canada. Viitattu 13.1.2021. (englanniksi)
6. ↑  RUS - FIN (Line Up) *stats.swehockey.se*.  5.11.2020. Svenska Ishockeyförbundet. Viitattu 13.1.2021. (englanniksi)
7. ↑  RUS - FIN (6-2) *stats.swehockey.se*.  5.11.2020. Svenska Ishockeyförbundet. Viitattu 13.1.2021. (englanniksi)